NaiveNeuron/SloPal huggingface dataset:
Grendel, Gábor, poslanec NR SR (2024-01-11):
Ďakujem za slovo. Ja chcem úplne pokojne v kľude upozorniť na to, že naozaj bolo pánovi poslancovi, chybou podľa mňa pána predsedajúceho Blahu, zobraté slovo, pretože predsedajúci si nevšimol, že pán Blaha nemá faktickú poznámku, ale procedurá..., pardon, Pročko nemá faktickú poznámku, ale procedurálny návrh a bolo mu odobraté slovo s odôvodnením, že nereaguje na vystupujúcu v rozprave. To sa, samozrejme, v procedurálnom návrhu nedeje, čiže podľa mňa nesprávnym odôvodnení mu bolo odobratých zhruba 20 sekúnd zdôvodnenia jeho procedurálneho návrhu. A keď na to upozornil potom pán poslanec Šipoš v nasledujúcej faktickej poznámke, tak mu bolo tiež odobraté slovo. Podľa mňa teda tiež nie je úplne správne, lebo tá chyba sa stala pri odobratí slova pánovi Pročkovi.
Bašistová, Alena, poslankyňa NR SR (2019-10-17):
Pán predsedajúci, dajte, prosím, hlasovať o jedinom pozmeňujúcom návrhu podanom v rozprave, a to pozmeňujúcom návrhom poslankyne Magdalény Kuciaňovej.
Šimečka, Michal, podpredseda NR SR (2023-12-20):
Ďakujem pekne. Pán poslanec Majerský.
Laššáková, Jana, podpredsedníčka NR SR (2012-07-02):
Pán poslanec Bagačka, nech sa páči.
Zmajkovičová, Renáta, podpredsedníčka NR SR (2012-07-26):
Vážené panie poslankyne, vážení páni poslanci, pokračujeme v rokovaní 4. schôdze Národnej rady prvým čítaním o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri uskutočňovaní podpory v pôdohospodárstve a rozvoji vidieka, o ktorom rokujeme v skrátenom legislatívnom konaní. Vládny návrh zákona má parlamentnú tlač 165, návrh na jeho pridelenie na prerokovanie výborom je v rozhodnutí č. 151. Teraz poprosím pána ministra pôdohospodárstva a rozvoja vidieka Ľubomíra Jahnátka, aby vládny návrh zákona uviedol. Nech sa páči, pán minister. (Rokovanie v skrátenom legislatívnom konaní o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov a ktorým sa dopĺňajú niektoré zákony , tlač 165.
Ďuriš Nicholsonová, Lucia, podpredsedníčka NR SR (2018-06-15):
Pán poslanec Bublavý.
Figeľ, Ján, podpredseda NR SR (2015-12-04):
Nech sa páči, Dušan Bublavý.
I. Štefanec, poslanec: (2007-09-14):
Ale cítim aj z poznámok aj koaličných poslancov, že majú úprimný záujem na podpore školstva, čo ma teší. A cítim tu takú zhodu v tejto téme pri dnešnom rokovaní. Bohužiaľ, tie čísla hovoria diametrálne ináč, pretože keď hovoríme o tom, čo bolo trebárs od štátnych podnikov v štátnom rozpočte, tak vieme, že v prípade SPP sme dostali 1 mld., po privatizácii dostaneme 20 mld. z SPP už súkromného. Takže aj toto je o financovaní, ako ste správne povedali, máme momentálne viac o 100 mld. v štátnom rozpočte, než to bolo v roku 2004. A je to ozaj o hospodárení, je to o prioritách. Bohužiaľ, v budúcoročnom štátnom rozpočte v prvom návrhu sa opäť zaznamenáva pokles výdavkov na školstvo, pokles na vedu a výskum. Je tam síce 7 mld. na ďalšie rozdelenie, ale keby sa celých 7 mld. dostalo do školstva, ani tak to nestačí, ani tak vláda nespĺňa ten sľub, ktorý dala. Čiže na jednej strane sú tu deklarácie, ale chcem aj z tohto miesta vás všetkých požiadať, pani kolegyne, páni kolegovia, keď budeme hovoriť o štátnom rozpočte, podporte svoje slová aj činmi a pridajte školstvu. Ďakujem pekne.
Blanár, Juraj, podpredseda NR SR (2023-02-09):
Tak, aby ste stihli.
A. Belousovová, podpredsedníčka NR SR: (2008-09-18):
Pán poslanec Simon, chcete položiť doplňujúcu otázku? Nech sa páči.
Sulík, Richard, predseda NR SR (2010-12-09):
Pán poslanec Rafaj s faktickou poznámkou. Ešte niekto? Uzatváram možnosť. Nech sa páči.
Szőllős, Ján, poslanec NR SR (2022-03-24):
Ďakujem kolegom a som rád, že takto konštruktívne diskutujeme. Ja som nepovedal, že to bolo konzultované s úplne všetkými aj so zástupcami drevospracujúceho priemyslu. Tiež nepovedal som, že 10 % z fondu má ísť na bezzásah, takže to upresňujem. A tiež, čo sa týka vyčlenenia tých bezzásahových území, som za to, aby sa vyčlenilo to, čo si skutočne zaslúži takúto ochranu bez ohľadu na to, že koľko to nakoniec bude percent, či to bude desať, alebo menej, alebo viac.
Danko, Andrej, podpredseda NR SR (2024-01-25):
Na vystúpenie pána poslanca dve faktické. Poslankyňa Števulová.
Jurinová, Erika, podpredsedníčka NR SR (2012-10-23):
Ďakujem, pán poslanec, na vaše vystúpenie registrujem sedem faktických poznámok. Posledný pán poslanec Kaník. Takže nech sa páči, pán poslanec Štefanec.
Bugár, Béla, podpredseda NR SR (2016-10-25):
Nech sa páči, prezentujme sa a hlasujme o návrhu prerokovať tento vládny návrh zákona v treťom čítaní. (Hlasovanie.) Prítomných 140, za 121, proti 5, zdržalo sa 14 poslancov. Sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Pani poslankyňa Jurinová? Procedurálny potom, áno? Nikto sa nehlási. Vyhlasujem rozpravu za skončenú. Nech sa páči, pán spravodajca, záverečné hlasovanie.
Bugár, Béla, podpredseda NR SR (2017-04-05):
Na vystúpenie pána poslanca s faktickou ako jediný, pán poslanec Marosz, nech sa páči.
Paška, Pavol, predseda NR SR (2013-12-18):
Pán poslanec Kadúc, poprosím vás. Zapnite pána poslanca. Aký procedurálny návrh ste podali?
Blanár, Juraj, podpredseda NR SR (2023-03-28):
Vyhlasujem všeobecnú rozpravu za uzavretú. Chce sa k rozprave vyjadriť pán navrhovateľ? Pán minister, nech sa páči, máte slovo.
Hrušovský, Pavol, podpredseda NR SR (2011-06-02):
Na ďalšiu otázku už nezostane odpoveď, panie poslankyne, páni poslanci, preto ju ani nepoložím. No preto, lebo zostáva pár sekúnd do vypršania času určeného na bod hodina otázok a odpovedí. Ďakujem všetkým členom vlády, premiérke a ministrom, ktorí odpovedali na otázky poslancov, ktoré boli vyžrebované, a poslancom za aktivitu pri ich položení. Panie poslankyne, páni poslanci, týmto bodom programu sme prerokovali všetky body, ktoré sme si schválili na rokovanie 18. schôdze Národnej rady Slovenskej republiky, čo mi dáva právo, aby som vyhlásil rokovanie 18. schôdze za skončené. Končím rokovanie 18. schôdze Národnej rady. (Rokovanie 18. schôdze NR SR sa skončilo o 15.05 hodine.)
R. Fico, predseda vlády SR: (2009-04-23):
Neprítomný je z dôvodu zahraničnej pracovnej cesty minister výstavby a regionálneho rozvoja. Zastupuje ho minister pôdohospodárstva pán Becík. Zo zdravotných dôvodov je neprítomný minister životného prostredia. Zastupuje ho minister pôdohospodárstva. Ďalej bude z dôvodu prác na PPP projektoch neprítomný minister dopravy, pôšt a telekomunikácií. Zastupuje ho minister hospodárstva pán Jahnátek. A na zahraničnej pracovnej ceste je minister obrany. Zastupuje ho podpredseda vlády a minister vnútra pán Kaliňák. A otázky neboli postavené na podpredsedu vlády a ministra školstva pána Mikolaja.
P. Hrušovský, predseda NR SR: (2003-05-20):
E. Černá, poslankyňa: Spravodajská správa k vládnemu návrhu zákona, ktorým sa mení a dopĺňa zákon č. 313/2001 Z. z. o verejnej službe v znení neskorších predpisov. Vážená Národná rada, vážené pani poslankyne, vážení poslanci, vystúpiť na dnešnej schôdzi Národnej rady Slovenskej republiky k uvedenému návrhu zákonu ma určil Výbor Národnej rady Slovenskej republiky pre sociálne veci a bývanie na svojej 13. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Predkladaným návrhom sa navrhuje, aby sa v roku 2003 zamestnancom verejnej služby neposkytol ďalší plat vo výške 0,5 funkčného platu, čím sa má zabezpečiť čiastočné riešenie nepriaznivého dosahu na štátny rozpočet. Návrh zákona nemá dopad na štátny rozpočet a na rozpočty obcí vyšších územných celkov. Návrh zákona je v súlade s Ústavou Slovenskej republiky. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 222 z 5. mája 2003 prideliť návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre vzdelanie, vedu, šport a mládež , kultúru a médiá, Výboru Národnej rady Slovenskej republiky pre sociálne veci a bývanie. Ďakujem, pán predsedajúci, skončila som. Prosím, otvorte rozpravu.
Kamenický, Ladislav, poslanec NR SR (2022-05-24):
Ďakujem pekne. Pán predseda Robert Fico, ja som si prepočítal tie veci, ktoré si tu hovoril a všetko sedí. Ja si skôr dovolím ale možno oponovať v jednej veci, ten daňový bonus 23 euro mesačne v roku 2022 nejde, nejde od pána Matoviča, ide z kasy všetkých samospráv. Takže ja by som si dovolil to odrátať z tohto a na rok 2022, ak si to zrátame, tak sú to 4 eurá mesačne na rodinné prídavky a jednorazovo 74 eur, ak to podelíme šiestimi mesiacmi, sa bavíme o 13 eurách. Toto je tá vaša revolúcia, pán Matovič? Ja som rád, že Robert Fico pripomenul rodičák, ako sme zdvihli o 150 euro mesačne, materská dokonca dosiahla výšku čistého príjmu a dokonca je najdlhšia materská v rámci Európskej únie, má 34, 34 týždňov sa vypláca, to má máloktorý štát. Kočíkovné na prvé, druhé, tretie dieťa po 850 eur. A keď si zoberieme obedy zadarmo, tak tak jak trojdetné, keď rodina s troma deťmi vždycky v postate ušetrila 100 eur. Takže nechváľte sa tu s daňovým bonusom, ktorý ste v podstate ukradli samosprávam. Ďalšia vec, ktorú by som chcel povedať, že na jednej strane tento rok idete akože zaplatiť 260 miliónov, na druhej strane vám stúpajú príjmy na dépeháčke, na spotrebných daniach. Bavíme sa o výške možno 1 až 1,5 miliardy, čiže, a to zaplatia tí ľudia, ktorým idete dať naspäť 260 miliónov. Dva roky ste tu otvárali rozpočet a teraz, keď je jediná vhodná doba na to, aby ste to urobili, tak to neurobíte a chválite sa, že je tu nejaká revolúcia, nejaké prevratné zmeny, ktoré tu robíte. Nerobíte žiadne zmeny. Ľuďom v podstate nedávate nič, na dôchodcov ste sa vykašľali, na učiteľov, na zdravotníkov a tak ďalej a tak ďalej.
Bugár Béla, podpredseda NR SR (2019-01-29):
Nech sa páči, prezentujme sa a hlasujme. Páni poslanci, nejak ste rozkokošení dnes. No, a nie Jana, ale vy, pán poslanec Tomáš. (Povedané s úsmevom.) (Hlasovanie.) Takže prítomných 145 poslancov, za 127, 
1 proti, zdržalo sa 17 poslancov. Konštatujem, že Národná rada sa rozhodla, že tento vládny návrh zákona prerokuje v skrátenom legislatívnom konaní. Budeme pokračovať hlasovaním v prvom čítaní o vládnom návrhom zákona o informačných technológiách na verejnej správe, tlač 1255. Pán poslanec Glenda, ako spravodajca môžte uviesť hlasovania. (Hlasovanie o vládnom návrhu zákona o informačných technológiách vo verejnej správe a o zmene a doplnení niektorých zákonov , tlač 1255.)
Jurinová, Erika, podpredsedníčka NR SR (2012-09-19):
S ďalšou faktickou poznámkou pán poslanec Bagačka.
Brixi, Otto, poslanec NR SR (2014-11-08):
Ďakujem pekne, pani predsedajúca. Pán predseda Paška, mali ste úplnú pravdu, lebo pán poslanec Lipšic, a to teraz nechcem byť osobný, ale je jeden z mála ľudí v tomto parlamente, ktorý doňho vniesol namiesto korektného politického dialógu iba bezobsažné intrigy, klamstvá a už tu prezentovanú nenávisť. Viete, ono všetci tu máme dobrú pamäť, a to nielen zamestnanci, ktorí pracujú v Policajnom zbore, že od nástupu pána poslanca Lipšica do akejkoľvek funkcie sprevádzajú jeho metódy práce iba vyvolávanie strachu, nenávisti, arogancie a intríg. Pán poslanec Lipšic totižto strieľa do prázdna, a to by mi až tak nevadilo, ale vadí mi to, že strieľa do prázdna a nemá na to absolútne žiaden morálny nárok. Je všeobecne známe totižto, že pán Lipšic bol práve ten, ktorý mnohokrát bral od rôznych finančných skupín a podnikateľov peniaze na činnosť svojej strany bokom a dnes kvôli týmto (potlesk), kvôli týmto záväzkom je povinný tieto záväzky splácať. A nedá mi, lebo charakter tejto schôdze dokresľuje aj živá informácia pána poslanca Hlinu, ktorý vás teraz označil za údajného majiteľa, pán Hlina, nie penziónu, je to hotel Rokoko, je to hotel štvorhviezdičkový, a vlastní ho nie pán predseda Paška, ale vlastní budovu firma Tatra-Leasing, ktorá je dcérskou spoločnosťou Tatra banky, a. s. (Reakcia z pléna.) A samotný hotel nevlastní žiadna belizská firma, ani ho nemá v prenájme, ale spoločnosť KPK Restaurants Košice. Takže jasná firma s jasným akcionárom a s jasnou štruktúrou, ktorá nie je a ani, verte mi, nechce byť nikdy napojená na žiadne politické strany, ani ľudí, ktorí v nich pôsobia. (Potlesk.)
Kaník, Ľudovít, poslanec NR SR (2010-10-21):
Vážený pán predsedajúci, v rozprave vystúpil pán poslanec Přidal, ktorý predniesol pozmeňujúci návrh. Ja som zasa požiadal o vyňatie bodu 6 na osobitné hlasovanie. Najskôr je ale potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy. Prosím, dajte o tom hlasovať.
Šimečka, Michal, podpredseda NR SR (2023-12-14):
Vážené panie poslankyne, vážení páni poslanci, prajem vám všetkým krásne ráno a otváram šiesty rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Ján Blcháč, Vladimír Faič, Karol Janas, Milan Majerský, Tamara Stohlová a o ospravedlnenie neúčasti z dôvodu práceneschopnosti požiadali poslanci Zdenka Mačicová, František Mikloško, Anna Záborská. Pokračujeme teraz v prerušenej rozprave v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií (tlač č. 97). Poprosím týmto predkladateľa, resp. navrhovateľa ministra financií alebo zastupujúceho pána ministra spravodlivosti, aby zaujal miesto určené pre navrhovateľov, a spoločného spravodajcu z výboru pre financie a rozpočet pána Karasa alebo niekoho miesto neho, aby zaujal miesto určené pre spravodajcov. A ďalším v poradí z ústne prihlásených rečníkov do rozpravy je pán poslanec Marián Viskupič, ktorému týmto dávam slovo. (Pokračovanie rokovania o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií , tlač 97.)
Hrušovský, Pavol, podpredseda NR SR (2010-09-09):
Páni poslanci, prosím o pokoj.
Grendel, Gábor, podpredseda NR SR (2022-10-26):
Dobre, takže najprv vystúpi s faktickou poznámkou pán poslanec Szöllös a po ňom pán poslanec Valášek.
Kazda, Radovan, poslanec NR SR (2022-06-22):
Dobre. Tak opravujem sa. Hlasovať budeme teraz. Ďakujem. (Reakcia predsedajúceho: „Kedy budeme hlasovať?“ ) O jedenástej hodine.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 138 poslancov, za 55, proti 5, zdržalo sa 78 poslancov. Návrh nebol schválený. Prosím pána poslanca Schlosára, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa Občiansky zákonník (tlač 1534). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 40/1964 Zb. Občiansky zákonník a o zmene a doplnení niektorých zákonov v znení neskorších predpisov , tlač 1534.)
Jurinová, Erika, podpredsedníčka NR SR (2012-06-22):
Ďakujem vám. Chcete sa, alebo už sa asi nechcete? Chcete sa vyjadriť ako navrhovateľ? Nie. Pani spravodajkyňa? Ďakujem pekne. Prerušujem rokovanie o tomto bode programu. Pristúpime k bodu správa o činnosti verejného ochrancu práv . Správa je pod tlačou 21 a správa výboru má tlač 21a. Prosím verejnú ochrankyňu práv Janu Dubovcovú, aby správu uviedla.
Viskupič, Marián, poslanec NR SR (2019-11-28):
Ďakujem pekne za slovo, pán predsedajúci. Dovoľte mi prečítať zápisnicu o výsledku tajného hlasovania o návrhu na voľbu predsedu Úradu pre reguláciu elektronických komunikácií a poštových služieb, ktoré sa konalo 28. novembra 2019. Na tajné hlasovanie o návrhu na voľbu predsedu Úradu pre reguláciu elektronických komunikácií a poštových služieb bolo vydaných a poslanci si osobne prevzali 105 hlasovacích lístkov. Teda na voľbe bolo prítomných 105 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Úradu pre reguláciu elektronických komunikácií a poštových služieb jeden poslanec neodovzdal hlasovací lístok. Zo 104 odovzdaných hlasovacích lístkov bolo 14 neplatných. Z 90 platných hlasovacích lístkov overovatelia zistili, že o návrhu na voľbu Petra Helexu za predsedu Úradu pre reguláciu elektronických komunikácií a poštových služieb hlasovalo – za 32 poslancov, proti 27 poslancov a zdržalo sa hlasovania 31 poslancov. Na voľbu predsedu Úradu pre reguláciu elektronických komunikácií a poštových služieb je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za predsedu Úradu pre reguláciu elektronických komunikácií a poštových služieb zvolený Peter Helexa. Overovatelia poverujú svojho člena Mariána Viskupiča oznámiť výsledok hlasovania Národnej rade Slovenskej republiky.
Drdul, Dominik, poslanec NR SR (2023-01-31):
Ďakujem veľmi pekne za slovo, pán predseda.
I. Mikloš, podpredseda vlády a minister financií SR: (2003-06-18):
Jedným z hlavných dôvodov na vypracovanie a predloženie tohto návrhu novely zákona je legislatívne zabezpečenie používania európskeho systému účtov v sektore verejnej správy ESA 95. Použitie tejto metodiky je nevyhnutné pre hodnotenie krajiny z hľadiska podielu súhrnného schodku verejného rozpočtu na hrubom domácom produkte s cieľom postupného dosiahnutia jeho referenčnej hodnoty platnej pre Európske spoločenstvá. Bilancia príjmov, výdavkov verejného rozpočtu bežného roka podľa metodiky ESA 95 vylučuje oproti doteraz používanej metodike Medzinárodného menového fondu akékoľvek finančné transakcie z bilancie príjmov a výdavkov. Túto skutočnosť je potrebné zohľadniť už pri spracovaní strednodobého finančného výhľadu a spracovaní návrhu verejného rozpočtu na príslušný rozpočtový rok, na čo je nevyhnutné vytvoriť potrebné právne prostredie. Ďalšou dôležitou zmenou je zavedenie tvrdého rozpočtového obmedzenia v hospodárení rozpočtových a príspevkových organizácií, ktorým sa sprísňuje doterajšie ustanovenie v hospodárení vo vzťahu k vytváraniu záväzkov v bežnom roku. V súlade s vládou schváleným projektom decentralizácie verejnej správy sú v návrhu premietnuté úpravy vzťahujúce sa na zmenu financovania územnej samosprávy. V rámci prvej etapy pre rok 2004 sa rušia rozpočtové kapitoly krajských úradov, čím sa vytvára možnosť v rámci dotácie pre samosprávu poskytnúť globálnu neúčelovú dotáciu v záujme zvýšenia autonómnosti rozhodovania orgánov územnej samosprávy podľa zákona o štátnom rozpočte v závislosti od toho, či pôjde o financovanie samosprávnej pôsobnosti alebo prenesený výkon štátnej správy. Predložený návrh reaguje na zmenu pravidiel poskytovania dotácií vyplývajúcu z opatrení zameraných na boj proti korupcii. Každý rezort, ktorý dotácie poskytuje, ich bude poskytovať na základe právneho predpisu. Predmetom návrhu novely je v záujme zjednodušenia a sprehľadnenia rozpočtových vzťahov aj návrh na zrušenie ďalších rozpočtových kapitol. Okrem kapitoly krajských úradov sú to aj kapitoly Najvyššieho súdu, Generálnej prokuratúry, TASR, Slovenského rozhlasu a Slovenskej televízie. Vážené pani poslankyne, vážení páni poslanci, žiadam vás o schválenie tohto návrhu. Ďakujem pekne. Z. Martináková, podpredsedníčka NR SR: Ďakujem, pán minister. Slovo má pán spoločný spravodajca Juraj Liška.
Blaha, Ľuboš, podpredseda NR SR (2024-05-15):
Na faktické poznámky bude reagovať pani poslankyňa Zora Jaurová, nech sa páči.
Martvoň, Anton, poslanec NR SR (2012-07-02):
Ďakujem pekne. V podstate súhlasím s tým všetkým, čo tu bolo povedané, že vzhľadom na tú situáciu a vzhľadom na to, čo sa stalo, treba túto situáciu riešiť, lebo nie je normálne, že ľudia zomierajú len kvôli tomu, že niekto kradne poklopy. Na druhej strane v podstate, myslím si, že tento zákon má veľa úskalí a nedostatkov, hlavne problematicky vidím paragraf navrhovaný, teda nové znenie § 288, ktoré v podstate poukazuje na nedbanlivosť a ohrozenie prevádzky všeobecne prospešného zariadenia, alebo ho urobí neupotrebiteľným, všeobecne toto prospešné zariadenie, alebo jeho časť, a vydá tým, hlavne teda ten cudzí majetok do nebezpečenstva škody. Práve teda tú časť tohto ustanovenia, ktorá sa týka časti tohto všeobecne prospešného zariadenia a vydania iného majetku do nebezpečenstva škody, vidím dosť problematickú. V zmysle judikatúry budem napríklad rozhodnutie súdu, najvyššieho súdu, teda č. 20/1988 Zb. alebo č. 24/1991 Zb. poukazuje na to, že všeobecne prospešným zariadením sú aj lampy verejného osvetlenia alebo telefónny automat. Čiže ak by niekto rozbil teda časť lampy, čo sa bežne stáva, a tým teda je veľká šanca, že cudzí majetok sa uvedie do nebezpečenstva škody, tak môže vyfasovať dva až päť rokov. Taktiež pri telefónnom automate sa to môže dostať do tejto roviny. Dovolím si poukázať na to, že čo sa týka tej hodnoty poklopu, tak bežne sa predáva 20 – 30 eur na internete, čo som si zistil. Je to príliš nízka suma, ale problém vidím ešte v tom, že v dôvodovej správe okrem poklopov sa uvádzajú aj kryty energetických zariadení. A tam vidím problém práve v tom, že čo v prípade, keď ten kryt energetického zariadenia alebo elektrického zariadenia odstráni zamestnanec elektrárne alebo oprávnená osoba, a povedzme za ten čas, kým ho stihne vymeniť. (Prerušenie vystúpenia časomerom.)
Kollár, Jozef, poslanec NR SR (2011-10-11):
Ďakujem pekne. Vážený pán predsedajúci, vážená pani premiérka vlády Slovenskej republiky, vážení členovia vlády Slovenskej republiky, ctené poslankyne, poslanci, dovoľte, aby som predniesol návrh uznesenia Národnej rady Slovenskej republiky. Len skonštatujem, že okrem predsedu a podpredsedov Národnej rady Slovenskej republiky a premiérky a niektorých členov vlády celkom vystúpilo v rozprave päť poslancov prihlásených do rozpravy písomne a desať poslancov prihlásených do rozpravy ústne. A teraz mi dovoľte, aby som predniesol spomínaný návrh uznesenia Národnej rady Slovenskej republiky. Národná rada Slovenskej republiky vyslovuje súhlas s uzavretím Dodatku k Rámcovej zmluve medzi Belgickým kráľovstvom, Spolkovou republikou Nemecko, Estónskou republikou, Írskou republikou, Helénskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou, Fínskou republikou a Európskym finančným stabilizačným nástrojom a tým vyslovuje dôveru vláde Slovenskej republiky. Vážený pán predsedajúci, poprosím, dajte hlasovať o tomto návrhu uznesenia.
M. Fronc, minister školstva SR: (2005-05-13):
Druhá vec, Fínsko neplatí. Áno, vo Fínsku sa neplatí, je to pravda. Ale ja vám môžem povedať, že v 13 krajinách Európskej únie a Európskeho združenia voľného obchodu sa platí, je čiastočné spoplatnenie. A vo vzťahu k tomu, čo som včera povedal, že viac ako 50 % už nastupuje 19-ročných na vysokú školu, myslím si, že výrazne vzrastajú výdavky na vysoké školstvo. Jednoducho ja by som sa rád opýtal, keď hovoríte o tom, že sa vo Fínsku neplatí, aké je daňové zaťaženie vo Fínsku. Ak my budeme mať také vysoké daňové zaťaženie a budete s tým súhlasiť, tak potom to bude asi aj o inom. Tretia vec, že držím líniu z rozhodnutia vlády, čo sa týka financovania súkromných vysokých škôl. Rád by som povedal, že vo vláde nakoniec prešiel kompromisný návrh, ktorý nezavádza plné financovanie súkromných vysokých škôl, nakoniec som to vo svojom úvodnom slove aj povedal. A jednoducho je to o kompromise a aj  o tom, čo ste včera namietali, že nie som schopný robiť kompromisy a dohodnúť sa. Ja myslím, že to je práve opak. Čo sa týka toho, že na tom robilo aj ministerstvo financií. No niektoré tvrdenia, musím povedať, sa nezakladajú na skutočnosti. Ale fakt je, že robilo na tom. Ale treba si pozrieť aj návrh zákona, ako išiel, pretože spolupredkladateľom tohto návrhu zákona je aj minister financií, je tam aj podpísaný. A čo sa týka úrokov. No môžeme s nimi rôzne hrať. Ja by som znova zdôraznil, že pokiaľ by bol pri 8-tisícovom školnom 4-percentný úrok, 15 rokov mesačná splátka je 334 korún. Pri 14 000 korún je pri 5-percentnom úroku 645 korún 15-ročné splácanie. Ešte jedna vec, pán poslanec. Tu ste ma citovali, že som povedal, že je neprípustné, aby sa skladali na vzdelanie tí, ktorí nikdy neštudovali. Viete, ja som to tak nepovedal a, ako sa hovorí, diabol je v detailoch. Ja som povedal, že nie je spravodlivé, aby sa oni plne skladali. Uznávam, že vzdelanie je aj verejný statok, ale je to aj súkromný statok. A to vyjadrenie je aj v návrhu zákona, že je to verejný statok. A hovorí o tom, že tí ostatní sa skladajú minimálne vo výške 70 % nákladov a študent prispieva maximálne do výšky 30 % priemerných nákladov. A čo sa týka tých 6 mld., ktoré som odhadoval v diskusii, áno, ale to je na 5-ročnej báze povedané. A povedal som, že  skúsenosti z iných krajín hovoria, že maximálne do výšky 20 % sú tieto pôžičky nevymáhateľné alebo sa nevracajú späť. Ale to je presne o tom, čo tu zaznelo, že môže sa všeličo stať, že ten absolvent naozaj bude časť života alebo celý život na veľmi zlej príjmovej úrovni. A jednoducho v tom prípade je oprávnené, ja si myslím, aby to štát nakoniec zaňho zaplatil. Môže sa stať, žiaľbohu, že bude nehoda, zomrie a pod., to sú tie prípady a to nie je o tom, že štát by nedbal na to, aby finančné prostriedky, ktoré požičia, sa mu vrátili. To je toľko, ďakujem.
Hort, Milan, podpredseda NR SR (2011-02-03):
Pán poslanec, prepáčte na chvíľu. Poprosím všetkých, ktorí v tomto priestore riešia niečo iné ako tento zákon, nech tak urobia niekde inde. Ďakujem pekne. Nech sa páči.
Tomáš, Erik, minister práce, sociálnych vecí a rodiny SR (2024-02-09):
Ďakujem veľmi pekne. Vážený pán predsedajúci, kolegovia, kolegyne, áno, tentokrát sedí zákon, aj minister, tak dúfam, že už bude plénum spokojnejšie. Veľmi krátko, sme v prvom čítaní, samozrejme, obsahovo by sme mali hovoriť v druhom čítaní, ale krátko mi dovoľte tento zákon uviesť. Ide o zavedenie skutočného, spravodlivého alebo, ak chcete, plnohodnotného 13. dôchodku vo výške priemerného dôchodku. Všetci už dobre viete, že jednak to bol sľub strany HLAS – sociálna demokracia pred voľbami, ale najmä záväzok z programového vyhlásenia vlády. Takže už v tomto roku v decembri bude prvýkrát vyplatený 13. dôchodok vo výške priemerného dôchodku za predchádzajúci rok. Keďže už sú známe sumy priemerného dôchodku alebo priemerných dôchodkov, lebo tých druhov dôchodkov máme viac, za predchádzajúci rok, tak aj presne vieme povedať sumy. Poviem možno len tu jednu základnú pri starobných dôchodcov, ktorých je približne milión sto tisíc, bude 13. dôchodok vo výške 606 eur a 30 centov. Samozrejme, máme aj ostatné druhy dôchodkov, či už predčasné, vdovské, vdovecké, sirotské, invalidné, tie budú tiež, tam budú tiež 13. dôchodky vyplatené vo výške priemerných dôchodkov týchto druhov priemerných dôchodkov s tým, že v troch prípadoch by mohlo podľa tohto nového kritéria dôjsť k tomu, že by 13. dôchodok klesol pod úroveň 13. dôchodku, ktorý bol vyplácaný naposledy v minulom roku, a v takom prípade sme do zákona dali aj poistku, že nesmie klesnúť pod hranicu 300 eur, takže nikto nebude obratý ani o jeden jediný cent na tom novom 13. dôchodku. Dobré je aj povedať ešte k tomu dve skutočnosti. Tou prvou je, a tu sme vyhoveli organizáciám, ktoré zastrešujú zdravotne znevýhodnených občanov, že v prípade, že človek poberá invalidný dôchodok, ale už dosiahol dôchodkový vek, tak mu bude vyplatený dôchodok v rovnakej výške ako starobných dôchodcom. A tú druhú pripomienku, ktorú sme tiež v rámci medzirezortného pripomienkového konania akceptovali, bola, bola tá teda podmienka, že aj v prípade príslušníkov bezpečnostných zborov všetkých, pokiaľ už dosiahli starobný vek, teda dôchodkový vek, tak im bude vyplatený takýto 13. dôchodok v tejto podobe. Ešte možno jedna poznámka k tomu, 13. dôchodok bude môcť vláda nariadením vyplatiť v určitej časti aj skôr, ak to teda vláda uzná za vhodné. Došlo k takým situáciám aj v minulosti, že napríklad keď bola vysoká inflácia, že možno to pomôže aj trochu skôr, takže nejakú pomernú časť toho 13. dôchodku je možné nariadením vlády vyplatiť aj počas roka. Náklady celkove na vyplatenie 13. dôchodku v tomto roku sú presne 820 mil. eur. Opatrenie bolo schválené ako trvalé, teda bez akéhokoľvek dočasného obmedzenia, to je asi na úvod toľko. Ďakujem pekne.
Blaha, Ľuboš, podpredseda NR SR (2024-01-31):
Pán poslanec Jozef Pročko. Tu nie je, pokiaľ dobre vidím. Tak poprosím ďalšieho v poradí, ktorým je pán poslanec Ivan Štefunko.
Mesterová, Zuzana, poslankyňa NR SR (2024-01-10):
Ďakujem pekne za slovo, pán predsedajúci. Ivan Štefunko, musím povedať, že si rozcítil aj mňa. Ja hneď v úvode, keď si aj okrem iného aj trefne spomenul, že, a apeloval na to, že svet sa na nás pozerá a že nielen tú opozíciu, ale aj celý svet zaujíma, zaujíma, čo sa tu deje a čo sa tu bude diať na, na, v tejto krajine. A to isté, pred tridsiatimi rokmi z toho istého miesta na to isté apeloval aj prvý prezident Slovenskej republiky Michal Kováč, keď tiež vtedajšej vládnej koalícii hovoril, že svet sa na vás pozerá, prestaňte s tým, čo tu robíte, lebo likvidujete demokraciu, ktorá ešte nestihla ani vzniknúť. A svet sa pozeral a písal o nás, že sme čierna diera Európy a hrozila nám absolútna izolácia. A ja sa naozaj bojím, čo bude s touto krajinou, keď tento návrh zákona v tomto skrátenom legislatívnom konaní prijmeme. A kým ty si rečnil, tak premiér tejto krajiny rečnil na inom mieste, na svojom mediálnom brífingu o tom, prečo my tu rečníme. A za ním stáli všetci, všetci autori tohto návrhu a celého legislatívne... skráteného legislatívneho konania, tak možno by bolo lepšie, keby nie na inom mieste rečnili o tom, prečo my tu rečníme, ale aby tu s nami diskutovali o tých vážnych dôvodoch, ktoré táto zmena prinesie. A keďže oni rečnia na inom mieste, tak my zajtra budeme o osemnástej rečniť v osemnástich mestách a týmto tiež všetkých pozývam. Ďakujem pekne. (Potlesk.)
Bugár, Béla, podpredseda NR SR (2019-12-04):
Vážené panie poslankyne, vážení páni poslanci, prosím, aby ste sa vrátili do rokovacieho priestoru, pristúpime k jednotlivým hlasovaniam. Prosím teraz pani poslankyňu Sárközy, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich (tlač 1823). (Hlasovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1823.)
Mierna, Anna, poslankyňa NR SR (2020-04-20):
Vážený pán predsedajúci, vážené pani poslankyne, páni poslanci, vážený pán minister, dovoľte mi, aby som v zmysle § 73 ods. 1 rokovacieho poriadku Národnej rady vystúpila v prvom čítaní ako spravodajca k uvedenému návrhu zákona. Predmetný vládny návrh bol doručený poslancom Národnej rady Slovenskej republiky s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 6. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré na mňa ako spravodajcu vyplývajúcu z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Pán predseda, otvorte, prosím, rozpravu k uvedenému návrhu zákona.
Laššáková, Jana, podpredsedníčka NR SR (2012-06-27):
Pán poslanec Frešo, nech sa páči.
Hort, Milan, podpredseda NR SR (2011-12-13):
Pani poslankyňa Darina Gabániová, nech sa páči.
Grendel, Gábor, podpredseda NR SR (2022-04-28):
Pán poslanec Marián Saloň.
Kollár, Boris, predseda NR SR (2022-10-18):
Prosím, prezentujme sa hlasujeme. (Hlasovanie.) Prítomných 139 poslancov, za 139. Konštatujem, že sme schválili vládny návrh novely zákona č. 296/2020 Z. z. o 13. dôchodku. Teraz vyhlasujem dvojminútovú prestávku a budeme pokračovať v rokovaní Národnej rady. (Prestávka.)
Danko, Andrej, predseda NR SR (2017-12-06):
Dobre. Poprosím kľud v sále. Pani poslankyňa Kiššová, posledná písomne prihlásená.
Laššáková, Jana, podpredsedníčka NR SR (2014-06-04):
Musím si to teda overiť, neviem vám na túto otázku odpovedať, to znamená, že preruším rokovanie na dve minúty a požiadam o stanovisko z Kancelárie Národnej rady. (Dvojminútová prestávka.) (Po prestávke.)
Žitňanská, Jana, poslankyňa NR SR (2020-06-05):
Ďakujem veľmi pekne, pán predsedajúci. Vážené kolegyne, kolegovia, predseda Národnej rady Slovenskej republiky rozhodnutím č. 124 zo 4. júna 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov (tlač 131), na prerokovanie Výboru Národnej rady pre sociálne veci do začiatku rokovania schôdze NR SR o tomto návrhu s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 14. schôdzi a uznesením č. 34 zo 4. júna 2020 odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 8. schôdzi Národnej rady Slovenskej republiky. Pán predsedajúci, skončila som, prosím, otvorte rozpravu.
D. Lipšic, poslanec: (2007-11-26):
K tomu, čo ste hovorili aj vy pán predseda a pán podpredseda Číž, čo hovoril, aké tu boli pomery v minulom parlamente. A stále spomínate jeden prípad, ktorý už označil pán kolega Hrušovský, kedy pani poslankyňa Tóthová dávala návrhy zlúčiť hlasovanie o súhlase s interpeláciou s dôverou vo vzťahu k ministrovi vlády. Vtedy ja som jej hovoril, že ústava nič také neumožňuje poslancovi, ona mi ukázala svoj text ústavy a tam mala dopísané svojím písmom, že aj poslanec taký návrh  môže dať. No, len text ústavy je v zásade taký, že si tam nedopisujeme, čo sa nám tam páči a Ústavný súd povedal potom veľmi jasne na návrh vlády, že poslanec takéto právo nemá. A to rozhodnutie bolo dvanásť nula. Dvanásť nula na Ústavnom súde k právnej tupine. Pán predseda, vy sa snažíte verbálne niekedy o vyššiu politickú kultúru, ale ste prejavom toho, že sám to nerešpektujete. Teraz ste hovorili kolegovi Hrušovskému, že neviete, či žije v stredoveku. Neviem, ako to pomáha kvalite a kultúre diskusie, pán predseda, ale ja vás vyzývam znovu, aby ste nie v záverečnom prejave, keď už podľa vládnej koalície nemôže nikto reagovať, lebo také je uznesenie ústavnoprávneho výboru, ktoré schválila vládna väčšina, ale aby ste v rámci rozpravy vystúpili. Aby vystúpil pán podpredseda Číž, neviem kto vám poradil urobiť zmenu v čistopise, či to bol pán podpredseda Číž, či prišiel pokyn odniekiaľ, či neviem, to je vaša vec. Zodpovednosť máte vy, k tej ste sa priznali, ale príďte nám povedať, akými ustanoveniami ste sa spravovali ústavy, zákona alebo čohosi iného, zákonov gravitácie, podľa ktorých vám umožňujú naše zákony takýto zásah urobiť. Lebo celá diskusia zo strany opozície práve k tomuto flagrantnému porušeniu podľa nášho názoru ústavy a zákona o rokovacom poriadku a zatiaľ sa nikto k tomu nevyjadril, ani pán kolega Jarjabek, a bolo by fajn, keby ste sa pán predseda vy alebo pán podpredseda Číž, on sa rád vyjadruje ku všetkému, keby sa mohol vyjadriť, na základe akého postupu a akého zákonného splnomocnenia ste postupovali najmä v situácii, keď stále tvrdíte, že váš postup bol právne perfektný, odkonzultovaný a urobili by ste ho znovu. To nás zaujíma, to je meritum diskusie.
Glváč, Martin, podpredseda NR SR (2016-04-22):
Pán poslanec Lipšic.
Pčolinský, Peter, doterajší podpredseda NR SR (2023-10-25):
Pán poslanec Ján Hargaš.
M. Fronc, poslanec: (2008-01-29):
A druhá poznámka. Aj následne sme konali. Aj potom sme žiadali, aby aspoň pri podpise prijala Národná rada odporúčanie vláde, aby pri podpise tejto zmluvy Slovensko urobilo jednostranné vyhlásenie v tej veci, ktorá je pre Kresťanskodemokratické hnutie najcitlivejšia a najrozpornejšia, a to je príslušná Charta. Takže to, čo ste povedali, pán premiér, nebola pravda. A druhá vec, ukázalo sa a myslím si, že to je úplne jasné, že ak boli iné krajiny schopné definovať štátnopolitický záujem ako Veľká Británia, pán minister zahraničia vám to môže ukázať, a v rámci toho presadiť aj viaceré veci, ako dokázalo Poľsko presadiť to, čo je aj v záujme Slovenska a aj v tom jednostrannom vyhlásení urobilo to nie pre Poľsko, ale pre všetky členské krajiny, myslím si, že sme to mohli dosiahnuť aj my a mohli sme hľadať lepšie riešenie. Ale bolo naozaj treba v oveľa väčšej miere komunikovať s opozíciou, a nie byť, a to musím povedať, opití mocou, máme všetko, máme dostatok hlasov. Ďakujem. (Potlesk.)
J. Valocký, poslanec: (2009-09-16):
Návrh je transparentný, vecný, znamená zvýšenie kvality, zníženie počtu služieb lekárov a sestier. Zároveň slúžiaci lekári nemusia pracovať 32 hodín bez odpočinku. Obzvlášť významná zmena sa týka dostupnosti lekárskej služby prvej pomoci, ktorá je napríklad v Bratislave 8 km a v iných krajoch miestami až 70 km. Zmena sa týka i racionálnejšieho využívania LSPP. Mnohí ju totiž z dôvodu pohodlnosti využívajú ako náhradu ordinačných hodín. Tento zákon sa zdá byť nadčasový. Naši opoziční poslanci ešte nedozreli na takúto zmenu, i keď pri petícii lekárov tvrdili, že treba s LSPP niečo robiť. V oponencii v predlegislatívnom konaní sa opäť zmohli len na kritiku a potvrdili, že im nejde o šetrenie verejných financií, ktoré sú tvorené z daní našich občanov. Neželám si, aby bol zákon zneužitý na opozičnú predvolebnú kampaň, a preto ho sťahujem z rokovania. Ako predkladateľ podľa § 95 zákona o rokovacom poriadku beriem späť návrh zákona, ktorým sa mení a dopĺňa zákon č. 578/2004 Z. z. (potlesk) o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1115). Písomne odovzdám list predsedajúcemu. Ďakujem.
M. Číž, podpredseda NR SR: (2007-03-28):
Dobre. Vážené kolegyne, kolegovia, tak dovoľte, aby sme pokračovali v rokovaní hlasovaním o vládnom návrhu zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva, teda banský zákon v znení neskorších predpisov. Rokovanie o tomto bode sme prerušili v piatok 23. marca v druhom čítaní po rozprave s tým, že k nej zaujal navrhovateľ aj spoločný spravodajca poslanec Pavol Pavlis, ktorých poprosím, aby aj zaujali miesta určené pre spravodajcov. Chcem ale povedať, že o slovo v rámci tohto bodu požiadal pán minister Marek Maďarič. (Ruch v sále.)
Krúpa, Juraj, poslanec NR SR (2024-04-30):
Ďakujem. Štefan Harabin ako kandidát, to je úplný bizár. To je úplný bizár, ale to dokazuje to, že táto vládna garnitúra a jej predstavitelia sa nič nové nenaučili, ale ani nič nezabudli. To, akým spôsobom postupujú, je presne to, čo sme videli a niektorí pamätníci si aj pamätajú, ako to bolo za bývalého režimu, ako ten bývalý režim sa zmocnil všetkého a teda aj tej súdnej moci, aby ju dokonale ovládol. Aby s ňou robil to, čo považuje za potrebné, pretože áno, spomínané aj tie obvinenia, ktoré tu padali v predošlom volebnom období, to je to, čo vás trápi, tak ste si povedali, že takýmto spôsobom už nikdy nechcete ísť, musíte ovládnuť aj tú súdnu moc. Tak to robíte na hulváta a je vám to úplne jedno, takisto ako s trestným zákonom, ja čakám, kedy už príde aj niečo prospešné, že niečo aj rozumné urobíte namiesto toho, aby ste udupávali, aby ste utláčali, aby ste si nasilu presadzovali veci. Čakám, ja neviem, že možno časom prídete aj s tým, že znovu zavediete ľudové milície alebo pohotovostné oddiely Hlinkovej gardy, aby ste tu nastolili ten poriadok a pokoj, ktorý chcete, lebo ho tak nutne potrebujete. Čiže ešte raz, nič ste sa nenaučili, ale ani na nič ste nezabudli.
Mičovský, Ján, poslanec NR SR (2013-09-24):
Ďakujem za slovo. Vážená pani podpredsedníčka Národnej rady, vážené panie poslankyne, páni poslanci, Výbor Národnej rady Slovenskej republiky pre pôdohospodárstvo a životné prostredie svojím uznesením č. 171 z 27. augusta 2013 ma určil za spravodajcu k návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 o regulácii v sieťových odvetviach v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 23. schôdze Národnej rady Slovenskej republiky. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a 68 zákona Národnej rady č. 350/1996 o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona je upravená v práve Európskej únie, nie je upravená v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. augusta 2013 č. 665 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rady, rade Slovenskej republiky. Vážená pani podpredsedníčka, skončil som, otvorte, prosím, rozpravu.
Danko, Andrej, predseda NR SR (2019-03-27):
Vážené panie poslankyne, vážení páni poslanci, pristúpime k hlasovaniu. Poprosím o kľud v rokovacej sále. Na úvod by som ešte chcel k tým problémom a chaosu, ktoré vznikajú okolo termínovania bodov zo strany požiadaviek poslancov. Samozrejme, že je vôľa vyjsť každému poslancovi v ústrety, ale, prosím, buď to podávajte ako procedurálny návrh, nie oznámením predsedajúcemu, alebo v rámci procesu sa dohodnite s legislatívou, pánom Knappom, tak ako to je aj teraz. Mám tu teda v závere hlasovania, nemusíte ísť do procedurálnych návrhov, bod 39, 41 a potom 43, ale do budúcna nech máme v tom poriadok, dobre? Takže pristúpime k hlasovaniu, pokračujeme v prerušenom rokovaní hlasovaním o bode 8 schváleného programu, ktorým je druhé čítanie o vládnom návrhu zákona o informačných technológiách vo verejnej správe (tlač 1255). Spoločným spravodajcom je člen výboru pre verejnú správu a regionálny rozvoj poslanec Tibor Glenda. Prosím ho, aby hlasovanie uvádzal. (Hlasovanie o vládnom návrhu zákona o informačných technológiách vo verejnej správe a o zmene a doplnení niektorých zákonov , tlač 1255.)
Mojš, Milan, poslanec NR SR (2014-09-16):
Pán predseda, keďže sme odhlasovali body zo spoločnej správy a hlasovali sme aj o pozmeňujúcich návrhoch poslancov z rozpravy, dajte hlasovať o tom, že prerokovaný návrh zákona prerokujeme v treťom čítaní ihneď.
P. Hrušovský, predseda NR SR: (2005-09-22):
(Hlasovanie.) 80 prítomných, 76 za, 2 sa zdržali, 2 nehlasovali. Návrh sme schválili. Prosím ďalší návrh. E. Dolník, poslankyňa: Ďakujem. Teraz, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady pre vzdelanie, vedu, šport a mládež, kultúru a médiá. Ďalej aby týmto hlasovaním za gestorský výbor určila Výbor Národnej rady Slovenskej republiky pre vzdelanie, vedu, šport a mládež, kultúru a médiá s tým, že určené výbory ho prerokujú v lehote do 30 dní a gestorský výbor do 31 dní od jeho prerokovania... (Ruch v sále.)
P. Hrušovský, podpredseda NR SR: (2002-06-19):
A. Juriš, poslanec: Osemnásť, gestorský výbor ho odporúča neschváliť.
Vašečka, Richard, poslanec NR SR (2013-10-22):
Ďakujem. Ja by som sa chcel v prvom rade ospravedlniť za to vykríknutie. Možno to bolo spôsobené tým, čo spomínal pán poslanec Hlina, že je ťažko pri tom zostať chladným, keď sa hovorí o toľkých miliónoch z našich spoločných peňazí, a prišlo mi teda na um, súvislosť, že čo asi tak urobí pán premiér, ktorý, mimochodom, to nemá ľahké, to uznávam, že keď by naozaj sa zmenili pomery v Národnej rade a nebolo by možno len tak ľahko jednoduchým hlasovaním nejakým palcom hore presadiť ten zákon, tak mi prišlo na um, že teda možno by mu prišlo na um vyvlastnenie niekoho alebo niečoho tak, ako, ako o tom hovorí v prípade zdravotných poisťovní. Naozaj si myslím, že sa tu už zavádzajú také zvláštne spôsoby, ktoré sa ospravedlňujú rôznou ťažkou situáciou, krízou a tak ďalej, ale kto potom bude, bude platiť za tie chyby? Ďakujem.
B. Bugár, podpredseda NR SR: (2002-07-02):
(Hlasovanie.) Prítomných 100 poslancov, za návrh 57, proti 1, zdržalo sa 37 poslancov, nehlasovalo 5. Konštatujem, že sme schválili vládny návrh zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov. Nasleduje hlasovanie o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Českej republiky o vnútrozemskej plavbe (tlač 1178 a dodatok k nej). Prosím spoločného spravodajcu pána poslanca Anteckého, aby hlasovanie uviedol. M. Antecký, poslanec: Budeme hlasovať o návrhu uznesenia, v ktorom Národná rada vyslovuje súhlas s Dohodou medzi vládou Slovenskej republiky a vládou Českej republiky o vnútrozemskej plavbe, a rozhodnutí, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi.